ન્યૂયોર્ક, 30 ઑક્ટોબરઃ આ સમયે અમેરિકામાં 'સૅન્ડી' તોફાન તબાહી મચાવી રહ્યું છે અને તેના કારણે અમેરિકામાં ઇમરજન્સીની સ્થિતિ ઉભી થઇ ગઇ છે. સુરક્ષાને ધ્યાનમાં રાખીને અમેરિકાએ સુરક્ષા વ્યવસ્થાઓ પર વધારે મહત્વ આપ્યું છે. મોસમ વિશેષજ્ઞો અનુસાર, સેંડીથી ન્યૂયોર્ક, વોશિંગટન અને બોસ્ટનના ગીચ વસ્તીવાળા વિસ્તારોમાં તબાહીનું જોખમ જોવા મળી રહ્યું છે, તેથી સોમવારથી જ અમેરિકામા બજાર, ઓફિસ, શેર બજાર અને મેટ્રો સેવાઓ બંધ કરી દેવામાં આવી છે.